Izziņa par atzinumos sniegtajiem iebildumiem

**Par Ministru kabineta noteikumu projektu**

|  |
| --- |
| **“Grozījumi Ministru kabineta 2002. gada 9. aprīļa noteikumos Nr. 149 “Noteikumi par aizsardzību pret jonizējošo starojumu””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 4.jūnija elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Veselības ministrija, Latvijas Darba devēju konfederācija. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Ekonomikas ministrijas. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Ekonomikas ministrija**  Spēkā esošo Ministru kabineta 2002.gada 9.aprīļa noteikumu Nr.149 “Noteikumi par aizsardzību pret jonizējošo starojumu” 123., 124., 125., 146., 152. un 158.punktā attiecīgos locījumos ir minēta “akreditēta laboratorija”. Lai ievērotu vienotu atbilstības novērtēšanas jomā lietoto terminoloģiju normatīvajos aktos, lūdzam papildināt Noteikumu projektu ar punktu, kurā vārdi “akreditēta laboratorija” pirmreizēji ir aizstāti ar vādiem “laboratorija, kas akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību (turpmāk – akreditēta laboratorija).”. | **Ņemts vērā**  Noteikumu projekts papildināts ar jaunu punktu. | 1.11. aizstāt 123. punktā vārdus “akreditēta laboratorija” ar vārdiem “laboratorija, kas akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību (turpmāk – akreditēta laboratorija).” |
| 11. | Projekta anotācijas I sadaļa. | **Tieslietu ministrija**  1. Projekta anotācijas I sadaļā kā projekta izstrādes pamatojums norādīts, ka “2020. gada 23. decembrī stājās spēkā grozījumi likuma “Par radiācijas drošību un kodoldrošību” (..). Papildus grozījumi Likuma 16.1 panta ceturtajā daļā paredz Ministru kabinetam deleģējumu noteikt slēgtu starojuma avotu kategorijas, kurām piemēro finanšu nodrošinājumu, finanšu nodrošinājuma apmēra aprēķināšanas kārtību, kā arī kārtību, kādā iesniedz, pagarina un atjauno finanšu nodrošinājumu.”  Vēršam uzmanību, ka likuma “Par radiācijas drošību un kodoldrošību” (turpmāk – Likums) 16.1 panta ceturtā daļa nosaka jaunus pilnvarojumus Ministru kabineta noteikumu izdošanai, un šie pilnvarojumi šobrīd nav ietverti Ministru kabineta 2002. gada 9. aprīļa noteikumu Nr. 149 "Noteikumi par aizsardzību pret jonizējošo starojumu" (turpmāk – Noteikumi) izdošanas pamatojumā, kā arī nav atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr. 108) 100. punktam atspoguļoti Noteikumu 1.punktā.  Projekts šobrīd neparedz tiesisko regulējumu, kas precizētu Noteikumu izdošanas tiesisko pamatojumu un Noteikumu 1. punktu, savukārt no projekta anotācijā sniegtās informācijas šobrīd viennozīmīgi neizriet, vai šādi precizējumi Noteikumos ir objektīvi nepieciešami.  Ievērojot minēto, lūdzam papildināt projektu, paredzot attiecīgus grozījumus (papildinājumus) Noteikumu izdošanas tiesiskajā pamatojumā un 1.punktā, atspoguļojot no Likuma izrietošo pilnvarojumu, vai arī attiecīgi precizēt projekta anotācijas I sadaļas 2. punktu, norādot korektu informāciju par pašreizējo situāciju un problēmām, kuru risināšanai tiesību akta projekts izstrādāts, tiesiskā regulējuma mērķi un būtību. | **Ņemts vērā**  Precizēts projekta anotācijas I sadaļas 2. punkts. | Skatīt projekta anotāciju. |
|  |  | **Tieslietu ministrija**  2. No projekta un tā anotācijas V sadaļas 1. tabulā norādītās informācijas izriet, ka projektā pārņemtas atsevišķas Padomes 2013. gada 5. decembra Direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/EURATOM, (turpmāk – Direktīva 96/29/EURATOM) tiesību normas.  Vēršam uzmanību, ka spēkā esošo Noteikumu Informatīvā atsauce uz Eiropas Savienības direktīvām neparedz atsauci uz Direktīvu 96/29/EURATOM. Ievērojot minēto, lūdzam papildināt projektu ar tiesisko regulējumu, paredzot papildināt informatīvo atsauci ar atsauci uz minēto Direktīvu atbilstoši Noteikumu Nr.108 4. nodaļas prasībām. | **Ņemts vērā** | 1.12.papildināt noteikumu sadaļu “Informatīva atsauce uz Eiropas Savienības direktīvām” ar 4. punktu šādā redakcijā:  “4) Padomes 2013. gada 5. decembra Direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom.” |

Atbildīgā amatpersona: Alda Ozola, VARAM valsts sekretāra vietniece vides aizsardzības jautājumos

Par projektu atbildīgā amatpersona:

Zita Šteinberga

VARAM Vides aizsardzības departamenta

Vides kvalitātes un atkritumu apsaimniekošanas nodaļas

vec. eksperte

66016776, [zita.steinberga@varam.gov.lv](mailto:zita.steinberga@varam.gov.lv)